Ενθυλάκωση Τανίνης και Εκχυλισμάτων Υδατοδιαλυτών Τανινών από Ξύλο Αγριας Καστανιάς σε Νανοσωματίδια Χιτοζάνης για την Παρασκευή Καλλυντικών Κρεμών
Creators: name: Γαβριλιάδου, Βικτώρια Γεωργίου
Publisher: name: Aristotle University of Thessaloniki
Year: 2022
Subjects: Ενθυλάκωση
Χιτοζάνη
Τανίνη
Encapsulation
Chitosan
Tanin

description: Σκοπός της εργασίας ήταν η παρασκευή νανοσωματιδίων χιτοζάνης με ενθυλάκωση εκχυλισμάτων τανινών και εμπορικής τανίνης, με στόχο την χρήση τους σε καλλυντικές κρέμες. Συγκεκριμένα, συντέθηκαν νανοσωματίδια χιτοζάνης στα οποία ενθυλακώθηκε τανίνη 10, 20 και 30% w/w ως προς την χιτοζάνη. Στη συνέχεια, τα νανοσωματίδια χαρακτηρίστηκαν ως προς τη σύνθεσή τους, το μέγεθος και τη μορφολογία τους με τις μεθόδους FTIR, DLS, XRD αντίστοιχα. Επιπρόσθετα, μελετήθηκε το ποσοστό ενθυλάκωσης της τανίνης στα νανοσωματίδια χιτοζάνης με UV αποδεικνύοντας ότι τα νανοσωματίδια με 30% w/w τανίνη εμφάνισαν την υψηλότερη ικανότητα ενθυλάκωσης τανίνης. Με βάση τα αποτελέσματα επιλέχθηκε για περαιτέρω επεξεργασία η αναλογία 30% w/w σε τανίνη για την παρασκευή νανοσωματιδίων. Επιπρόσθετα, παρασκευάστηκαν νανοσωματίδια χιτοζάνης στα οποία ενθυλακώθηκε 30% w/w εκχύλισμα τανίνης (μελετήθηκαν τέσσερα διαφορετικά εκχυλίσματα τανίνης με διαφορετικούς τρόπους επεξεργασίας κατά την εκχύλιση). Τα παρασκευασμένα νανοσωματίδια με εκχύλισμα τανίνης χαρακτηρίστηκαν ως προς τη σύνθεσή τους, το μέγεθος και τη μορφολογία τους με τις μεθόδους FTIR, DLS, XRD αντίστοιχα, ενώ στο τέλος με τη χρήση UV, μελετήθηκε η ικανότητα ενθυλάκωσης του εκχυλίσματος. Σε δεύτερο χρόνο, παρασκευάστηκαν γαλακτώματα, στα οποία προστέθηκε 0,18% w/w εμπορική τανίνη, 0,18% w/w εκχύλισμα τανίνης, 1% νανοσωματίδια χιτοζάνης με ενθυλακωμένη εμπορική τανίνη και 1% νανοσωματίδια χιτοζάνης με ενθυλακωμένο εκχύλισμα τανίνης. Πραγματοποιήθηκε μελέτη σταθερότητας με μετρήσεις ιξώδους και pH σε διάστημα 90 ημερών, καθώς και μέτρηση δείκτη αντιηλιακής προστασίας SPF, αλλά και αντιοξειδωτικών ιδιοτήτων με τη χρήση UV. Συμπερασματικά, τα αποτελέσματα έδειξαν ότι τα γαλακτώματα με τανίνη και νανοσωματίδια τανίνης παρουσίασαν καλύτερες ιδιότητες σε σύγκριση με τα γαλακτώματα με εκχύλισμα τανίνης και με τα αντίστοιχα νανοσωματίδια
description: The aim of this study was the preparation of chitosan nanoparticles by encapsulation of tannin and commercial tannin extracts, for their use in cosmetic creams. Specifically, chitosan nanoparticles were synthesized and encapsulated in with tannin 10, 20 and 30% w/w with respect to chitosan. Then, the nanoparticles were characterized in terms of their composition, size and morphology by FTIR, DLS and XRD methods respectively. In addition, the encapsulation rate of tannin in chitosan nanoparticles was studied by UV demonstrating that the nanoparticles with 30% w/w tannin showed the highest tannin encapsulation ability. Based on the results, 30% w/w tannin analogy was selected for further processing and nanoparticles preparation. In addition, chitosan nanoparticles were prepared in which 30% w/w tannin extract was encapsulated (four different tannin extracts with different treatment modes during extraction were studied). The prepared nanoparticles with tannin extract were characterized in terms of size and morphology by FTIR, DLS, XRD methods respectively, and finally using UV, the encapsulation ability of the extract was studied. In addition, emulsions were prepared, to which were added: 0.18% w/w commercial tannin, 0.18% w/w tannin extract, 1% chitosan nanoparticles with encapsulated commercial tannin and 1% chitosan nanoparticles with encapsulated tannin extract. A stability study was carried out with viscosity and pH measurements over 90 days, as well as measurement of SPF and antioxidant properties using UV. In conclusion, the results showed that the emulsions with commercial tannin and tannin nanoparticles exhibited better properties compared to the emulsions with tannin extract and the corresponding nanoparticles